Pääminsiteri Juha Sipilän (kesk.) mukaan hallituksen tavoitteekseen linjaama 72 prosentin työllisyysaste ei riitä.

–Onm tavoiteltava vähintään 75 prosentin työllisyysastetta, hän sanoi Ylen Ykkösaamussa lauantaina.

Elinkeinoelämän tutkimuslaitoksen Etlan toimitusjohtaja Vesa Vihriälä kommentoi aikaisemmin lauantaina, että 72 prosentin työllisyys­asteesta on ”ehdoton minimi”, jos kestävyysvaje halutaan kuroa umpeen ilman uusia säästöjä tai veronkorotuksia.

Lue lisää: Tyly viesti Juha Sipilälle ja ay-liikkeelle HS-Vieraskynässä: ”Vaikeita päätöksiä yhä edessä”

Sipilä totesi Ykkösaamussa myös, että uudistuksia on jatkettava myös kilpailukykysopimuksen ja soten jälkeen.

–Uudistamisen täytyy jatkua. Työllisyysasteen nostaminen on meillä keskiössä. Aikataulusta ollaan pikkuisen jäljessä. Työllisyys nousi hallituksen ensimmäisen toimivuoden aikana 0,6 prosenttia ja toisena 0,7 prosenttia.

Sipilä otti lyhyesti kantaa myös hallituspuolue perussuomalaisten puheenjohtajavaihdokseen. Perussuomalaisten uusi puheenjohtaja valitaan kahden viikon kuluttua puoluekokouksessa Jyväskylässä. Pääministeri sanoi, ettei hallitusohjelmaan ole tulossa muutoksia perussuomalaisten johdon vaihtumisen vuoksi.

–Hallitusohjelmsta ei tingitä. Uusia neuvotteluita ei tule, Sipilä totesi